|  |  |
| --- | --- |
| ***23polnásnyék Község Önkormányzata***  ***2475. Kápolnásnyék, Fő utca 28.***  ***Tel.: 22/574-100, Fax: 22/368-018***  ***e-mail: hivatal@kapolnasnyek.hu*** |  |

**Ügyiratszám:**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  Közbeszerzési terv módosítása

Készítette: dr. Kiszler Judit aljegyző

Az előterjesztéssel kapcsolatos törvényességi észrevétel:

Rendelet

**Határozat x** normatív

egyéb

A döntéshez egyszerű

minősített többség szükséges.

Az előterjesztés a kifüggesztési helyszínen közzétehető:

igen x

nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

Tisztelt Polgármester Úr!

A közbeszerzésekről szóló 2015. évi CXLIII. törvény (továbbiakban: Kbt.) 42.§-a a következő rendelkezést írja elő:

**42. §** (1) Az 5. § (1) bekezdésében meghatározott ajánlatkérők - a központi beszerző szervek kivételével - a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervét megküldeni.

(5) A közbeszerzési terv minimális adattartalmát e törvény felhatalmazása alapján alkotott jogszabály határozza meg.

43. § (1) Az ajánlatkérő köteles a Közbeszerzési Hatóság által működtetett nyilvános elektronikus szerződéstárban (a továbbiakban: CoRe) – valamint ha az e törvény felhatalmazása alapján alkotott jogszabály azt egyes dokumentumok, adatok tekintetében kötelezővé teszi, az EKR-ben is – közzétenni

a) a 9. § (1) bekezdés h)–i) pontjának, valamint a 12. § (1)–(5) bekezdésének alkalmazásával megkötött szerződéseket a szerződéskötést, valamint a szerződésmódosításokat a szerződés módosítását követően haladéktalanul;

b) a közbeszerzési eljárás alapján megkötött szerződéseket a szerződéskötést, valamint a szerződésmódosításokat a szerződés módosítását követően haladéktalanul;

c) a szerződés teljesítésére vonatkozó következő adatokat:

ca) hivatkozást a közbeszerzési eljárást megindító hirdetményre (hirdetmény nélkül induló eljárások esetében felhívásra),

cb) a szerződő felek megnevezését,

cc) azt, hogy a teljesítés szerződésszerű volt-e,

cd) a szerződés teljesítésének az ajánlatkérő által elismert időpontját, valamint

ce) az ellenszolgáltatás teljesítésének időpontját és a kifizetett ellenszolgáltatás értékét a szerződés mindegyik fél – támogatásból megvalósuló közbeszerzés esetén szállítói kifizetés során a kifizetésre köteles szervezet – által történt teljesítését követő harminc napon belül.

(2) Az ajánlatkérő köteles az EKR-ben közzétenni

a) a közbeszerzési tervet, valamint annak módosítását az elfogadást követően haladéktalanul;

b) az előzetes vitarendezéssel kapcsolatos 80. § (2) bekezdése szerinti adatokat az előzetes vitarendezési kérelem kézhezvételét követően haladéktalanul;

c) a részvételi jelentkezések és az ajánlatok elbírálásáról szóló összegezést, a részvételre jelentkezőknek vagy az ajánlattevőknek való megküldéssel egyidejűleg;

d) a 103. § (6) bekezdés és 115. § (7) bekezdés szerinti dokumentumokat.

(3) Az (1)–(2) bekezdés szerinti adatok közérdekből nyilvános adatok, azok nyilvánosságra hozatala üzleti titokra hivatkozással nem tagadható meg. Ettől eltérően amennyiben a felek az ajánlatot a szerződés mellékletévé teszik, az ajánlat nyilvánosságára a 44. § alkalmazandó.

(4) A (2) bekezdés a) pontja szerinti közbeszerzési tervnek a tárgyévet követő évre vonatkozó közbeszerzési terv EKR-ben történő közzétételéig kell elérhetőnek lennie.

(5) A (2) bekezdés b)–c) pontja szerinti adatokat, információt, dokumentumot legalább a 46. § (2) bekezdésében meghatározott időtartamra kell elérhetővé tenni.

(6) Az (1) bekezdés a)–b) pontja szerinti szerződéseket legalább a teljesítéstől számított öt évig kell elérhetővé tenni.

(7) Az (1) bekezdés c) pontja szerinti tájékoztatást az egy évnél hosszabb vagy határozatlan időre kötött szerződés esetében a szerződés megkötésétől számítva évenként kell aktualizálni.

A Kbt. értelmében tehát minden közbeszerzési ajánlatkérőnek (így önkormányzatunknak is) a költségvetési év elején, lehetőség szerint március 31-ig éves összesített közbeszerzési tervet (továbbiakban: közbeszerzési terv) kell készíteni az adott évre tervezett közbeszerzésekről. A közbeszerzési tervet az ajánlatkérőnek legalább öt évig meg kell őriznie. A közbeszerzési terv nyilvános.

Magyarország 2020. évi központi költségvetéséről szóló 2019. évi LXXI. törvény 70.§-ában foglalt értékhatárok tekintetében az Önkormányzatoknak közbeszerzési eljárást kell lefolytatni, tehát a 2020. évi közbeszerzési tervben szükséges szerepeltetni az értékhatáron felüli beruházásokat.

Magyarország 2020. évi központi költségvetéséről 2019. évi LXXI. törvény alapján:

70. § (1) A közbeszerzésekről szóló 2015. évi CXLIII. törvény 15. § (1) bekezdés b) pontja szerinti nemzeti közbeszerzési értékhatár – kivéve a közszolgáltatói szerződésekre vonatkozó értékhatárt – 2020. január 1-jétől 2020. december 31-éig

a) árubeszerzés esetében 15,0 millió forint,

b) építési beruházás esetében 50,0 millió forint,

c) építési koncesszió esetében 100,0 millió forint,

d) szolgáltatás megrendelése esetében 15,0 millió forint,

e) szolgáltatási koncesszió esetében 30,0 millió forint.

(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2020. január 1-jétől 2020. december 31-éig

a) árubeszerzés esetében 50,0 millió forint,

b) építési beruházás esetében 100,0 millió forint,

c) szolgáltatás megrendelése esetében 50,0 millió forint,

d) építési koncesszió esetében 200,0 millió forint,

e) szolgáltatási koncesszió esetében 100,0 millió forint.

Kápolnásnyék Község Önkormányzat Képviselő-testülete 29/2020. (III. 23.) határozatával döntött az éves összesített közbeszerzési terv elfogadásáról. Ebben a „Közétkeztetés biztosítása és az azt kiszolgáló konyha felújítása Kápolnásnyéken” tárgyú közbeszerzési eljárás került feltüntetésre.

2020.04.30-án értesültünk arról, hogy a Bölcsődei férőhelyek kialakítása, bővítése c. felhívására benyújtott, TOP-1.4.1-19-FE1-2019-00009 azonosítószámmal nyilvántartott támogatási kérelmünket Pénzügyminisztérium Regionális Fejlesztési Programok Végrehajtásáért Felelős Helyettes Államtitkárság vezetője 371 238 241 Ft összegű támogatásra érdemesnek ítélte.

A projektnek mind az építési beruházás, mind az árubeszerzés része a Kbt. hatálya alá tartozik, így e tárgyakban két további eljárást kell a közbeszerzési tervben feltüntetni.

Év közben lehetőség van a közbeszerzési tervben nem szereplő eljárások lefolytatására, ebben az esetben az elfogadott közbeszerzési tervet módosítani szükséges.

Az önkormányzatnak a közbeszerzési tervet a nyilvánosság biztosítása érdekében a honlapján közzé kell tennie. A tervnek a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie.

HATÁROZATI JAVASLAT

Kápolnásnyék Község Önkormányzat Képviselő-testülete hatáskörében eljáró

Kápolnásnyék Község Polgármestere

…/2020.(V.28.)

Határozata

az Önkormányzat 2020. évre vonatkozó éves összesített közbeszerzési tervének módosításáról

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fentiekretekintettel Kápolnásnyék Község Polgármestere az alábbiak szerint határoz:

1. Kápolnásnyék Község közbeszerzési tervét a mellékletben foglaltak szerint módosítom.
2. Felkérem a jegyzőt, hogy gondoskodjon a módosított közbeszerzési terv EKR rendszerbe és a weboldalra történő feltöltéséről.

A határozat végrehajtásáért felelős: Szabóné Ánosi Ildikó jegyző

A határozat végrehajtásának határideje: azonnali

Kápolnásnyék, 2020. március 28.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |

../2020.(V. 28.) határozat melléklete

|  |  |  |  |  |  |  |
| --- | --- | --- | --- | --- | --- | --- |
| **A közbeszerzés tárgya és mennyisége** | **CPV kód** | **Irányadó eljárásrend** | **Tervezett eljárási típus** | **Időbeli ütemezés** | | **Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I. Árubeszerzés** |  |  |  |  |  |  |
| **Bölcsődei férőhelyek kialakítása, bővítése** |  |  | Nemzeti ért.határ-Nyílt(Kbt.2015) | 2020. november | 2021. január | nem |
| **II. Építési beruházás** |  |  |  |  |  |  |
| **Bölcsődei férőhelyek kialakítása, bővítése** |  |  | Nemzeti ért.határ-Nyílt(Kbt.2015) | 2020. december | 2021. február | nem |
|  |  |  |  |  |  |  |
| **III. Szolgáltatás-megrendelés** |  |  |  |  |  |  |
|  |  |  |  |  |  |  |
| **IV. Építési koncesszió** |  |  |  |  |  |  |
|  |  |  |  |  |  |  |
| **V. Szolgáltatási koncesszió** |  |  |  |  |  |  |
| Kápolnásnyék Közétkeztetési szolgáltatás |  | 2015.évi CXLIII. törvény  112. § (1) bekezdés b) pont szerinti eljárás | Nyílt | 2020. március | 2020. május | Nem |